CELEX: 32010R0674
Language: sk
Date: 2010-07-23 00:00:00
Title: Nariadenie Európskej centrálnej banky (EÚ) č. 674/2010 z  23. júla 2010 , ktorým sa mení a dopĺňa nariadenie č. 63/2002 (ECB/2001/18), ktoré sa týka štatistiky úrokových sadzieb uplatňovaných finančnými ústavmi na vklady prijímané od fyzických osôb a nefinančných spoločností a na úvery poskytované fyzickým osobám a nefinančným spoločnostiam (ECB/2010/7)

28.7.2010   
            
            
               SK
            
            
               Úradný vestník Európskej únie
            
            
               L 196/23
            
         NARIADENIE EURÓPSKEJ CENTRÁLNEJ BANKY (EÚ) č. 674/2010
   z 23. júla 2010,
   ktorým sa mení a dopĺňa nariadenie č. 63/2002 (ECB/2001/18), ktoré sa týka štatistiky úrokových sadzieb uplatňovaných finančnými ústavmi na vklady prijímané od fyzických osôb a nefinančných spoločností a na úvery poskytované fyzickým osobám a nefinančným spoločnostiam
   (ECB/2010/7)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na nariadenie Rady (ES) č. 2533/98 z 23. novembra 1998 o zbere štatistických informácií Európskou centrálnou bankou (1), a najmä na jeho článok 5 ods. 1 a článok 6 ods. 4,
   keďže:
   
               (1)
            
            
               Kvalita minimálnej veľkosti národnej vzorky určenej na základe vymedzených kritérií sa musí ďalej posúdiť, a preto je na účely preskúmania tejto záležitosti potrebné predĺžiť príslušné prechodné obdobie.
            
         
               (2)
            
            
               Nariadenie Európskej centrálnej banky č. 63/2002 (ECB/2001/18) z 20. decembra 2001, ktoré sa týka štatistiky úrokových sadzieb uplatňovaných finančnými ústavmi na vklady prijímané od fyzických osôb a nefinančných spoločností a na úvery poskytované fyzickým osobám a nefinančným spoločnostiam (2), by sa malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   V prvom odseku sa úvodná veta prílohy IV k nariadeniu č. 63/2002 (ECB/2001/18) nahrádza takto:
   
      „Až do referenčného mesiaca decembra 2013 (vrátane) odsek 10 prílohy I znie takto:“.
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Vo Frankfurte nad Mohanom 23. júla 2010
      
         
            Za Radu guvernérov ECB
         
         
            prezident ECB
         
         Jean-Claude TRICHET
      
   
   
      (1)  Ú. v. ES L 318, 27.11.1998, s. 8.
   
      (2)  Ú. v. ES L 10, 12.1.2002, s. 24.